**MOBILBALATON - VIDEÓVERSENY 20 év alattiaknak**

***Legyél te is filmes! Forgass filmet, akár a mobiloddal, és nyerj értékes díjakat!***

**A Magyar Mozgókép Fesztivál a Veszprém-Balaton 2023 Európa Kulturális Fővárosa program keretében a Cinemira, Nemzetközi Gyerek és TEEN Film Fesztivállal karöltve VIDEÓVERSENYT hirdet 20 év alattiaknak. Maximum 1,5 perces filmekkel lehet nevezni Balaton témában, műfaji megkötés nélkül. A nevezési határidő június 5. A legjobb 30 alkotást levetítik nyáron a Magyar Mozgókép Fesztiválon, Veszprémben, a legjobb 3 film pedig értékes filmes és Balatonos díjakat nyer.**

Ha nem vagy több 20 évesnél, érdekel a film és imádod a Balatont, ez a felhívás neked szól! A Magyar Mozgókép Fesztivál a Veszprém-Balaton 2023 Európa Kulturális Fővárosa program keretében a Cinemira, Nemzetközi Gyerek és TEEN Film Fesztivállal karöltve videóversenyt hirdet, melyre maximum 1,5 perces filmekkel lehet nevezni.  
Műfaji megkötés nincs! Lehet animáció, élőszereplős kisfilm, vagy akár videóklip, csak az a fontos, hogy valahogyan a Balatonhoz kapcsolódjon. Egy nevező korlátlan számú kisfilmmel indulhat.

A filmed töltsd fel egy linkre, vagy drive-ra és június 5-éig küldd el a következő címre:[cinemira.mobilbalaton@gmail.com](mailto:cinemira.mobilbalaton@gmail.com)!  
  
Az alkotásokat filmesekből álló szakmai zsűri válogatja majd. A legjobb 30 alkotó személyes visszajelzést, értékelést kap a zsűritől, filmjét pedig levetítik nyáron a Magyar Mozgókép Fesztiválon, Veszprémben. A legjobb 3 film olyan értékes filmes és Balatonos díjakat nyer, mint:

* Nyári filmes workshop a Gyerekfilm Akadémia felajánlásával 42.000 forint értékben
* Cinemira TEEN - Nemzetközi Filmfesztivál Akvárium Klubban - 3 db belépő 10 ezer forint értékben
* Fesztivál karszalagok a Magyar Mozgókép Fesztiválra (2021. június 23-26. Veszprém, Balatonfüred, Balatonalmádi)
* 4 fős élményvitorlázás az ÉlményBalaton.hu felajánlásával Alsóörsön
* Családi belépőjegyek a bakonyi Sobri kalandparkba <http://www.bakonyikalandpark.hu/jatek>

Fogd hát a mobilodat, a balatoni emlékeidet, vágyaidat, esetleg néhány havert és már indulhat is a forgatás!

***Bővebb információ: Tamás Dorka 06 30 474 5592*** [***tamasdorka@tamasdorka.hu***](mailto:tamasdorka@tamasdorka.hu)